सेसमी वर्कशॉप प्रस्तुत करते हैं
मेरा नाम ख़न-अनप है और यह मेरी कहानी है।
मैं पैदल बाज़ार जा रहा था जब मेरे सामने सड़क पर एक रुकावट आ गई।
मैंने उसके एक तरफ़ से घूम कर जाने की कोशिश की पर नहीं जा पाया।
निजी भूमि पर चलने के लिए मुझे गिरफ़्तार कर लिया गया।
मैंने उन्हें अपना पक्ष बताने की कोशिश की।
मैंने कहा, "मैं कभी भी जानबूझ कर किसी चीज़ या व्यक्ति को नुकसान नहीं पहुँचाऊँगा"
पर वे सुनना ही नहीं चाहते थे।
केवल सोचते रहे कि किसान होने पर भी मैं कितना स्पष्ट बोल रहा हूँ, कितना ऐलक्वैंट हूँ ।
तभी यह नाम है।
और वे मुझे वहाँ से ले गए।
अगली चीज़ जो मुझे याद है, वह है आपके महल के महान कक्ष में आप लोगों से मिलना।
चिंता मत करो, ख़न-अनप। मैं तुम्हारी कहानी...
तुम्हारी जैसी और कहानियाँ पढ़ चुका हूँ।
और मुझे लगता है
कि तुम्हें अपनी कहानी एक बार और सुनाने का मौका मिलेगा।
और फिर एक बार।
जब तक अंत में वे तुम्हें आज़ाद नहीं कर देते।
आशा है तुम सही कह रहे हो।
पर मुझे स्वीकार करना होगा, इस अन्याय के विचार से मेरा दिल निढाल हो चुका है।
तुम लोग किससे बात कर रहे हो?
प्राचीन मिस्र के एक किसान से।
क्या वह मामी वॉटा को जानता है?
मुझे नहीं लगता।
यह मामी वॉटा... कौन है या क्या है?
हम बाद में बताएँगे।
इसका क्या करें? इसे कहाँ रखें?
मेरे बिस्तर के नीचे, मेरी जानकारी में सबसे सुरक्षित जगह।
यह क्या जादू है?
कितना मस्त है यह।
रुको, इदरिस, तुमने रिफ़्लेक्टर शील्ड कैसे हटाईं?
कई बटन एक-साथ दबा दिए। -कृपया ऐसा मत करो।
निया, तुमसे एक मिनट बात कर सकते हैं?
अब क्या करें?
हमने ईपी को ढूँढने में इतना समय लगाया
पर उसके अंदर के व्यक्ति के बारे में कभी सोचा ही नहीं।
अच्छा हुआ ओलीवर ने उसे बाहर निकाला,
नहीं तो डॉनोवन मेरी माँ को दस्तावेज़ के साथ पकड़ लेती।
यक़ीन नहीं होता डॉनोवन उनसे मिली हुई है।
अरे, सोच कर देखो। अब हमारा पलड़ा भारी है।
हमें बस ओलीवर से कहकर ख़न-अनप को वापस दस्तावेज़ में भिजवाना है,
फिर हम यूनिवर्सिटी बोर्ड के पास जाकर बता देंगे क्या हुआ है।
कि हमारे भूत दोस्त ने दस्तावेज़ से किसान को निकालकर
जासूस को मात दे दी?
यह सही कह रही है।
अगर हम उन्हें उतना हिस्सा बता भी दें जो समझ आ सकता है,
वह तब भी ऐसा लगेगा कि हम तुम्हारी माँ को फँसा रहे हैं।
तुम सही हो।
हमेशा के लिए इसे ख़त्म करने का एक ही तरीका है
कि ऐवरी बॉयड को उसी के खेल में हराने का कोई तरीका ढूँढें।
यह हम कैसे करेंगे? -वह नहीं पता।
पर यह सुनने में अच्छा लग रहा है ना?
आपके सहयोग के लिए धन्यवाद। -बेशक़।
हम फिर संपर्क करेंगे।
जो आप ढूँढ रही थी, वह नहीं मिला? -अभी नहीं पर मिल जाएगा।
तुम्हारे कला के प्रॉजेक्ट के लिए शुभकामनाएँ।
घोस्टराइटर
तो तब हमने उस जासूस को रोक दिया।
डॉनोवन को, जो यहाँ तुम्हारे महल में थी?
हाँ। हमने डॉनोवन को मेरी माँ को उस प्राचीन दस्तावेज़ के साथ पकड़ने से रोक लिया
जो उन्होंने हमारे घर पर छिपाया था।
अब, हम ग्रिफ़िन से मिलने जा रहे हैं जिसने वह जाली दस्तावेज़ बनाया था।
उसका हृदय परिवर्तन हो गया है और अब वह हमारी ओर है।
तुमने कितनी उलझनों का सामना किया है।
तुम्हारे साथ भी यही हुआ था।
तुम्हें एक ऐसे अपराध के लिए सज़ा देने की कोशिश की जो तुमने नहीं किया था।
लोकप्रिय कहानियों में हमेशा सच्चे लोग ही विजयी होते हैं।
पर मुझे नहीं पता तुम्हारी दुनिया में यह कहानियाँ सच होती हैं या नहीं।
मेरी माँ के लिए, चीज़ें वाक़ई बहुत मुश्किल रही हैं।
ये लोग बहुत शक्तिशाली हैं।
इतना सारा पैपीरस।
यक़ीन ही नहीं हो रहा।
आज इदरिस नहीं आया?
उसकी अरबी की क्लास है।
हैलो, दोस्तों।
मुझे यक़ीन नहीं हो रहा तुम्हें दस्तावेज़ मिल गया। मुझे दिखाओगे?
वह छिपा कर रखा हुआ है।
हाँ, पर तुमने डॉनोवन को मात कैसे दी?
जादूगर कभी अपने राज़ नहीं बताता।
हमें दस्तावेज़ मिल गया है पर उससे भी न तो ऐवरी को पकड़ा जा सकता है और न मेरी माँ को बचा सकते हैं।
अजीब है। -हाँ।
ऐड्रियन
"ऐड्रियन"?
यह ऐड्रियन कौन है?
तुम्हें ऐड्रियन के बारे में कैसे पता?
यूँ ही तुक्का लग गया। -तुमने तो कमाल कर दिया।
कमाल कर दिया? -हाँ।
और मुझे पता है वह अभी कहाँ पर है।
ऐड्रियन एक नाव है?
जहाज़ है।
तो, एक उच्च दर्जे की नाव ही है।
जब मैंने जाली ईपी बनाई थी, मुझे उसे ऐवरी के जहाज़, ऐड्रियन में लाने को कहा गया था।
वही जहाज़ जहाँ पर हम संस्थापक सप्ताह के अंतिम जश्न के लिए जाएँगे।
उस पर जाना आसान नहीं होगा।
वहाँ ढेर सारे नामी-गिरामी लोग होंगे,
मेहमानों की एक ख़ास सूची होगी।
ऐवरी अपने भाषण को लाइव दिखाने वाला है।
तभी तो यह इतना शानदार है।
वह कभी नहीं सोचेगा कि कुछ बच्चे
उसी के जहाज़ पर उसे उसी के खेल में हरा देंगे।
हम वह दस्तावेज़ उसकी नाव में रख देंगे जहाँ वह उसके साथ पकड़ा जाएगा।
मेरे करियर की सबसे बड़ी हाथ की सफ़ाई।
और तुम इस जहाज़ पर जा चुके हो?
दो-तीन बार।
इसके बारे में जो पता है, बताओ।
मेरे पास एक बेहतर विचार है।
मैं इसका चित्र बनाऊँगा। आ जाओ।
जब मैं जहाज़ पर पहली बार गया था, ऐवरी ने मुझे पूरा जहाज़ दिखाया था।
वह मुझे दिखाना चाहता था कि उसकी छत्रछाया में आने के बाद मुझे क्या कुछ मिलेगा।
ध्यान से आना।
कभी पीछे के डेक पर गए हो? -नहीं।
तुम्हें बहुत पसंद आएगा। यह पीछे का डेक है।
जब तुम समुद्र में खुले पानी में होते हो तो यहाँ बैठकर खाना खाने का अपना ही मज़ा है।
हाँ।
मुझे यक़ीन है एक दिन तुम्हारे पास तुम्हारी अपनी नाव होगी।
जैसे ही मैं तुम्हें न्यूयॉर्क के अपने कला विक्रेता से मिलवा दूँगा।
अंदर एक और लाउंज है और ब्रिज है जहाँ से कप्तान जहाज़ को नियंत्रित करता है।
डेक के नीचे, इंजन कक्ष के मुख्य संचालन उपकरण, बैकअप जेनरेटर वगैरह हैं।
आओ। तुम्हें दिखाता हूँ। बहुत मज़ेदार है। -यह सब बहुत प्रभावशाली है।
हाँ।
अब, आगे का डेक जहाज़ पर मेरी सबसे पसंदीदा जगह है
क्योंकि तुम्हें पता है कि तुम आगे, किसी जगह की ओर बढ़ रहे हो।
तो यह इंजन कक्ष है और यहाँ ऊपर उसका कार्यालय है।
और यहाँ पर उसने मुझसे जाली ऐलक्वैंट पैज़ैंट लेकर
उसे इस तिजोरी में रख दिया था।
तुम तिजोरी का नंबर देख पाए? -नहीं।
हम यहाँ से जहाज़ पर चढ़ेंगे।
पर बड़ों की पार्टी में तीन बच्चों पर सबका ध्यान नहीं जाएगा?
सही है। अब तो हम फिर से अपना रूप भी नहीं बदल सकते।
मामी वॉटा से बात करें?
मुझे कुछ समझ नहीं आ रहा। -मुझे भी नहीं आ रहा।
चिंता मत करो। हमारे पास जहाज़ में आने का रास्ता है।
पर हमें तुम्हारी मदद चाहिए होगी।
सिडनी, तुम पार्टी के लिए पहले ही जहाज़ पर होगी।
जब ऐवरी अपना भाषण दे रहा होगा...
धन्यवाद। -...सब उसकी ओर देख रहे होंगे।
मैं हूँ ऐवरी बॉयड और ऐड्रियन पर आपका स्वागत है।
उस समय तुम वहाँ से चुपके से निकल जाना।
...विकफ़र्ड यूनिवर्सिटी का संस्थापक सप्ताह।
इंजन कक्ष
तुम ग़लती से इंजन कक्ष में पहुँच जाओगी।
जब सिडनी बिजली काट देगी...
और यह सब कुछ भी संभव नहीं होता
अगर हमारे पास इनका समर्थन न...
...उस समय हम जहाज़ में चढ़ेंगे और भाग कर ऐवरी के कार्यालय में जाएँगे।
प्रवेश निषिद्ध
हम उसकी मेज़ के एक दराज में ईपी रख देंगे और तुरंत वहाँ से निकल जाएँगे।
ऐसी चीज़ें होती रहती हैं, है ना?
यह लीजिए।
ठीक है। बढ़िया।
बिजली आ गई। -बिजली के वापस आते ही
हम जहाज़ के पीछे की ओर से निकलकर वहाँ से चले जाएँगे।
इस बीच, ऐवरी के कार्यालय में
ग्रिफ़िन मकॉरमैक को सबूत दिखा देगा।
सिडनी पुलिस को बुला लेगी
जो जहाज़ में आकर उसे गिरफ़्तार कर लेंगे।
तुम बहुत बड़ी ग़लती कर रहे हो।
यह बस एक ग़लतफ़हमी है।
लाइव प्रसारण बंद करो!
यह तो जैसे उल्टा लूटना हो जाएगा। चोरों को मोर पड़ जाएँगे।
चाहे मुझे यह जटिल योजना पूरी तरह समझ नहीं आई,
यह सब बहुत रोमांचक है।
यह पागलपन है।
शायद। पर हमें कोशिश तो करनी पड़ेगी।
अच्छा, मुझे वापस जाकर पृष्ठपट लगाना है
पर मैं यह गेट खुला छोड़ दूँगा। ठीक है?
शुभकामनाएँ। तुम लोगों को इसकी ज़रूरत होगी।
मैं उससे बहुत प्रभावित हुआ हूँ... वह क्या कहा था तुमने उसे?
उल्टी लूट। -हाँ, उससे।
और मैं तुम्हारे प्रयास में सौभाग्य की कामना करता हूँ, पर...
क्या हुआ?
मैं चाह रहा था कि काश मैं किसी तरह अपने घर, अपने परिवार के पास
वापस लौट पाऊँ।
ऐवरी बॉयड इस सब की कुँजी है।
अगर हम इसमें सफल हो गए, तो तुम अपने घर वापस जा पाओगे।
और हम उस दस्तावेज़ को उसकी असली जगह, मिस्र को लौटा पाएँगे।
चलो चलें।
मैं प्रभावित हुई।
मुझे कहना पड़ेगा।
मैं नहीं हूँ।
सुना है तुम एक जादूगरनी हो।
ज़ाहिर है, बहुत अच्छी जादूगरनी हो।
मुझे नहीं पता तुमने क्या चाल चलकर उस दस्तावेज़ की जगह एक खाली पैपीरस रखा
पर मुझे यह पता है कि तुम बच्चे मुझे शुरू से झूठ बोलते आ रहे हो।
युवा पुरातत्व क्लब जैसी कोई चीज़ नहीं है।
हम झूठ बोल रहे हैं?
हमने तुम पर भरोसा करके तुम्हें सारी सच्चाई बताई।
हमने तुम्हें यह भी बताया कि छद्म वेष कहाँ पड़े हैं।
मुझे नहीं पता तुम क्या बोल रहे हो।
उस अलमारी में कुछ नहीं था।
हाँ, क्योंकि तुमने उन्हें वहाँ से हटवा दिया। पर हमारे पास तस्वीरें अभी भी हैं।
तो? क्या पता, वह तस्वीरें तुम्हारी अलमारी की हों।
तुम शुरुआत से ऐलक्वैंट पैज़ैंट की चोरी में
शामिल रहे हो।
ज़ाहिर है, तुम्हारी माँ ने तुम्हें और तुम्हारे दोस्तों को इस काम में मदद के लिए रखा था।
आख़िर, तुम्हें ही पता चला था कि यह नक़ली है।
छोटे-छोटे बच्चों पर कौन शक़ करेगा, है ना?
पर बच्चे होने का मतलब यह नहीं कि तुम्हें ज़िम्मेदार नहीं माना जाएगा।
और चूँकि तुम सबके माता-पिता यूनिवर्सिटी के लिए काम करते हैं,
मुझे बहुत बुरा लगेगा अगर उन सबकी नौकरियाँ बस इसलिए चली गईं
क्योंकि उनके बच्चे इतने बेईमान हैं।
हमारे परिवारों से दूर रहना।
मुझे ऐसा न करने का कारण दो।
आज दिन के अंत तक मुझे वह दस्तावेज़ ला दो।
यह हमारे माता-पिता के पीछे पड़ने वाली है।
यह किसी भी हद तक जा सकती है।
क्या कोई उच्च अधिकारी है जिसे हम सच बता सकते हैं?
जैसे कोई परिचारक या फ़ैरो?
ऐवरी ही यहाँ सबसे शक्तिशाली है।
साथ ही, बोर्ड के लोग कभी भी बच्चों की बात नहीं सुनेंगे,
ख़ासतौर पर जब इस सबका ज़िम्मेदार व्यक्ति एक वरिष्ठ सदस्य है।
तो क्या हम अपनी योजना पर टिके रहें और इस उल्टी लूट को अंजाम दें?
मैं समझती हूँ अगर कोई पीछे हटना चाहता है। हम सब बहुत बड़ी मुसीबत में फँस सकते हैं।
उन्होंने मेरी बहन का इस्तेमाल किया।
तुम्हारी तरह मैं भी उन्हें सबक़ सिखाना चाहती हूँ।
तुम यह हमारे बिना बिल्कुल नहीं करोगी।
तो हम अपनी योजना पूरी करेंगे।
मैं भी तैयार हूँ।
मैं इसमें तीसरी हूँ।
ओलीवर चौथा है।
यह अच्छे हैं। हाँ। -पता है।
यहाँ सब तैयार है। -ठीक है।
धन्यवाद, मामी वॉटा।
सावधान रहना।
मैं अंदर जा रही हूँ। -बढ़िया।
हम जहाज़ पर हैं, बाईं ओर से आगे आ रहे हैं।
सिडनी? -रुको!
तुम यहाँ हो। आना ज़रा।
मैं तुम्हें कुछ लोगों से मिलवाना चाहती हूँ।
अभी? -एक सेकंड ही लगेगा।
ठीक है।
ऐम्बर ने सिडनी को रोक दिया।
शायद ख़न-अनप बिजली काट सके?
यह अदृश्य है।
मैं एक बाल्टी लेकर आग पर पानी फेंक दूँगा।
यह तो नहीं कर सकते।
मामी वॉटा, हमें आपकी ज़रूरत है।
ज़रा इधर ध्यान देंगे?
विकफ़र्ड यूनिवर्सिटी के संस्थापक सप्ताह से आज शाम
जुड़ने के लिए मैं आप सबका धन्यवाद करना चाहूँगा।
मुझे यहाँ बहुत से दोस्ताना चेहरे
और कुछ बहुत दरियादिल समर्थक दिखाई दे रहे हैं।
और मैं बस कहना चाहता हूँ कि यह सब...
ऊप्स।
यह... ठीक है, चिंता करने की कोई ज़रूरत नहीं है।
ऐड्रियन में बैकअप जेनरेटर लगे हुए हैं।
वह एक सेकंड में शुरू हो जाएँगे।
तुम यह काम कर रहे हो? -हाँ।
बढ़िया।
ऐड्रियन के कप्तान से मिलिए।
चलो, ईपी निकालो।
अभी इंजीनियर ने कहा, "30 सेकंड में जेनरेटर चालू हो जाएँगे।"
वहाँ से निकलो। -यह बहुत बड़ा है।
सिड कह रही है केवल 30 सेकंड हैं
जब तक कप्तान जेनरेटर चालू नहीं करता।
हमें जल्दी करनी होगी!
यह बढ़िया है।
पर हम इसे कैसे...
ये क्या कर रहे हैं?
शायद यह मेरे स्कूल के लॉकर की तरह है।
जब वे सही नंबर पर पहुँच जाएँगे तो क्लिक की आवाज़ सुनाई देगी।
हाँ।
लाओ। -लो।
बिजली वापस आ गई है। -ठीक है।
पर... हमें जाना होगा।
आ जाओ। चलो चलें।
रुको।
ख़न-अनप कहाँ है?
दस्तावेज़ में वापस चला गया होगा।
महान ऐवरी बॉयड, आप सबसे उच्च अधिकारी हैं।
मुझे आपको अपनी कहानी बतानी है ताकि आप मुझे
मेरे गाँव और मेरे परिवार के पास मेरे घर भेज दें।
मुझे पता है कि मैं एक अदना सा किसान हूँ जो आपके सामने खड़े होने लायक नहीं है
पर मुझे आपको अपनी सच्चाई बतानी है
क्योंकि मुझे आशा है कि इससे आपका हृदय परिवर्तन हो जाएगा।
यही चीज़ है, सच्चाई।
निया। नि... -निया।
सब कुछ गड़बड़ हो रहा है।
ठीक है, श्री बॉयड। बिजली वापस आ गई है।
मैं पैदल बाज़ार जा रहा था
जब मेरे सामने सड़क पर एक रुकावट आ गई।
इसके लिए माफ़ करना। -धन्यवाद, सर।
उन सबको प्यार भरी हैलो जो घर पर इसे लाइव देख रहे हैं।
हमारे कुछ तकनीकी मसले सुलझाने तक, धैर्यपूर्वक इंतज़ार करने के लिए हम आपके आभारी हैं।
तो, चलिए वापस शुरू करें... -रुको!
क्या?
यह वैसा नहीं है जैसा आप लोग इसे सोचते हैं।
यह सब क्या है?
निया, तुम यहाँ क्या कर रही हो?
समीर? चार्ली?
आप सबको सच्चाई बताने का समय आ गया है।
मेरी माँ, लेला बार्न्स हैं और वह विकफ़र्ड यूनिवर्सिटी की प्रेज़ीडेंट हैं।
निया?
और उन्हें एक ऐसे जुर्म में फँसाया गया जो उन्होंने नहीं किया।
समीर।
विकफ़र्ड की सबसे बहुमूल्य कृति
एक प्राचीन मिस्र का दस्तावेज़ है जिसका नाम है, ऐलक्वैंट पैज़ैंट।
यह क्या तमाशा लगा रखा है।
कई महीने पहले, किसी ने वह पुरावशेष चुरा लिया
पर उसे चुराने वाली मेरी माँ नहीं थीं।
वह ऐवरी बॉयड था।
क्या?
और उसने यह अकेले नहीं किया।
क्या बकवास है। -यह सच है।
मैं इसे साबित कर सकती हूँ।
उसे बोलने दो, ऐवरी।
ऐलक्वैंट पैज़ैंट सुरक्षित रखा गया है...
ऐवरी ने अपना षड्यंत्र अंजाम देने का काम विकफ़र्ड की एक सीनियर, अपनी कज़न,
ऐम्बर विलियम्स और उसके दोस्त, थियेटर के छात्र, लियम ऐनफ़ील्ड को सौंपा।
...हमारी मौत के बाद भी सुरक्षित रहे। -तो तुम उसे चुराना चाहते हो?
मेरा वादा है। किसी को कोई नुकसान नहीं होगा।
उनका पहला काम?
तुम हमसे क्या करवाना चाहते हो?
किसी जालसाज़ को ढूँढो। -जालसाज़ को ढूँढो।
और शामिल हुआ ग्रिफ़िन यैंग, एक प्रथम वर्ष का कला का छात्र।
ऐम्बर और लियम ने जाली पुरावशेष बनाने के बदले में ग्रिफ़िन को प्रतिष्ठित हॉथोर्न क्लब में
शामिल करने का लालच दिया।
निया।
मुझे बहुत अफ़सोस है तुम्हारी माँ के साथ जो हो रहा है,
पर मैं अनुमति नहीं दे सकता कि तुम यहाँ...
मैं यह सुनना चाहती हूँ।
हाँ।
हैलो। क्या मैं ऐलक्वैंट पैज़ैंट देख सकता हूँ?
योजना तैयार थी।
जाली ईपी लेकर, लियम, अपना भेष बदलकर और एक झूठे नाम...
ऐलेक्स थॉम्प्सन के साथ
...पुरालेख कक्ष में गया और पुरावेष को देखने के लिए कहा।
कुछ पलों बाद, लियम की साथी, ऐम्बर ने उसकी मदद की।
उसने लाइब्रेरियन का ध्यान बँटाया
और उसे विशेष संग्रह कक्ष से बाहर निकलवा लिया।
रास्ता साफ़ होते ही,
लियम ने ईपी को एक दूसरे पुरावशेष, एक पेंटिंग में छिपा दिया
और उसकी जगह ग्रिफ़िन की बनाई जाली ईपी रख दी।
माफ़ कीजिए।
और उस रात, ऐम्बर,
स्कूल के संस्थापक, बूढ़े चान्सी के भूत का भेष बनाकर
एक गुप्त भूमिगत सुरंग के रास्ते पुरालेख कक्ष में
एक अंध स्थल में आई जहाँ सुरक्षा कैमरों की पहुँच नहीं है।
ऐम्बर ने लियम की छुपाने वाली जगह,
पेंटिंग के अंदर से असली ईपी को निकाला
और वापस सुरंगों में लौट गई
पर उससे एक ग़लती हो गई।
उससे सुरंग के प्रवेश के अंदर एक पेंच गिर गया।
और वह पेंच मेरे दोस्तों को और मुझे हमारी अपनी जाँच के दौरान मिला।
इस बीच, उस रात,
ऐम्बर उस सुरंग के ज़रिये कैंपस की दूसरी ओर बने पुराने स्कूलहाउस में गई
और एक गुप्त दरवाज़े से बाहर निकल गई।
वहाँ से वह ईपी लेकर जंगल में ग़ायब हो गई
जहाँ पर दूर से विकफ़र्ड के एक छात्र ने उसकी तस्वीर खींची
जिसे लगा वह बूढ़े चान्सी का भूत है।
अच्छा, बहुत हो गया।
तुम यहाँ खड़े होकर झूठी कहानियाँ नहीं सुना सकती। प्रसारण बंद करो!
ख़बरदार! सोचना भी मत।
जारी रखो, निया।
ये अपनी योजना में सफल भी हो जाते
पर मेरे दोस्तों को और मुझे कुछ सुराग़ मिले
जो हमारे लिए स्वर्गीय ओलीवर रामोस ने छोड़े थे।
ओलीवर?
पुरातत्व विभाग का एक प्रिय ग्रेजुएट छात्र।
ओलीवर ने इस केस के बारे में किए अपने व्यापक शोध को हमें देखने का मौका दिया
जिससे हमारे सामने एक सनसनीख़ेज़ खुलासा हुआ।
कि लाइब्रेरी में रखा ऐलक्वैंट पैज़ैंट नक़ली है।
सुनिए। आपको यह रोकना होगा।
क्या कहा?
तो हमने तुरंत मेरी माँ और प्रोफ़ेसर मकॉरमैक को बताया।
उन्हें पता चल गया है।
वह कभी भी ऐवरी बॉयड की योजना का हिस्सा नहीं था
और वह घबरा गया।
उसे पता था कि उसे अपना दोष किसी और के सिर पर डालना होगा।
और अब मुझे इसके बारे में कुछ करना होगा।
तो उसने बोर्ड से कहकर इसकी जाँच का काम एक निजी जासूस,
केटी डॉनोवन को दिलवाया जिसे वह ख़रीद सकता था।
तो, मुझे पता चला है आप यूनिवर्सिटी को कुछ दान देना चाहते हैं।
एक इमारत का नाम मेरे नाम पर रखने के लिए कितना पैसा देना होगा?
पचास लाख। शायद थोड़े ज़्यादा।
पचास लाख। वह तो...
लियम और ऐम्बर ने मेरी माँ को एक मीटिंग में बुलाया
जहाँ उन्होंने चुपके से मेरी माँ की तस्वीरें खींचीं और उनकी बातें रिकॉर्ड कीं।
तो, लेला, तुम्हें क्या लगता है, हमें ऐलक्वैंट पैज़ैंट के कितने पैसे मिल सकते हैं?
बाद में, लियम ने उस रिकॉर्डिंग में फेर-बदल की
जिससे मेरी माँ एक अपराधी लगने लगीं।
तो, लेला, तुम्हें क्या लगता है, हमें ऐलक्वैंट पैज़ैंट के कितने पैसे मिल सकते हैं?
पचास लाख। शायद थोड़े ज़्यादा।
हाँ।
ऐवरी और डॉनोवन ने यह तथाकथित सबूत दिखाकर
बोर्ड को यक़ीन दिलवाया कि इस सारे काँड के पीछे मेरी माँ का हाथ है।
पचास लाख। शायद थोड़े ज़्यादा।
पर वे वहीं नहीं रुके।
वे मेरी माँ को और ज़्यादा दोषी दिखाना चाहते थे।
पहले, डॉनोवन ने यूनिवर्सिटी के नीचे बिछे पुरानी सुरंगों के जाल के
ब्लूप्रिंट मेरी माँ के कार्यालय में रख दिए।
फिर, उन्होंने हमारे घर की बेसमेंट में एक छेद बनाया
जो सीधा लाइब्रेरी वाली सुरंग में खुलता था।
आप यह सच नहीं कह रहे हो सकते।
ज़ाहिर है, कोई मुझे फँसा रहा है और यह सोचना...
और बस यूँ ही, मेरी माँ पर,
जो केवल ऐलक्वैंट पैज़ैंट को उसकी सही जगह,
मिस्र में भेजना चाहती थीं,
इस अपराध का दोष डाल दिया गया।
और सबने इस पर यक़ीन भी कर लिया।
जबकि असल में, ऐवरी के परिवार ने कई साल पहले मिस्र से यह पुरावशेष चुराया था।
और इस चुराए गए ख़जाने को रखने की कोशिश में,
ऐवरी ने अपने परिवार के अन्यायों को जारी रखा
जब उसने एक बेकसूर महिला, मेरी माँ, प्रेज़ीडेंट बार्न्स को झूठे इल्ज़ाम में फँसाया।
इस अन्याय को रोकना होगा और सच को बाहर लाना ही होगा।
देखो कैसे सब लोग इसकी बातें सुन रहे हैं। उन्हें इस पर यक़ीन हो रहा है।
मुझे भी देर-सबेर मेरी बात सुनने के लिए सही व्यक्ति मिल ही जाएगा।
वह चला गया।
निया ने सच्चाई बताई,
बिल्कुल वैसे जैसे उसने कहानी में बताई थी।
तो वह वापस दस्तावेज़ में चला गया है,
जिसका मतलब हमें ईपी दिखाने के लिए मकॉरमैक को ऐवरी के कार्यालय में लेकर जाना होगा।
पर अगर ऐलक्वैंट पैज़ैंट मेरे पास है
तो सबूत कहाँ है?
वह यहीं है। इसी जहाज़ पर।
हाँ। वह पक्का इसके निजी कक्ष में होगा।
लगता है मज़ाक कर रही हो।
अगर तुम कुछ नहीं छिपा रहे तो हमें दिखा दो।
मैं मकॉरमैक से सहमत हूँ। मुझे लगता है हमें देखना चाहिए।
हमने इससे कहीं कम सबूत पर लेला के घर और कार्यालय की तलाशी ली थी।
यह सही है।
ठीक है।
आ जाओ।
देखा? यहाँ कुछ नहीं है।
अपनी मेज़ खोलकर दिखाओगे?
ठीक है।
कोई।
ऐलक्वैंट।
पैज़ैंट नहीं है।
अब तसल्ली हो गई?
और उसे पेंटिंग के पीछे का क्या?
वहाँ पर एक तिजोरी है।
चलो, फिर देखें अंदर क्या है।
तुम बहुत बड़ी ग़लती कर रहे हो।
कोई ऐलक्वैंट पैज़ैंट नहीं है।
रुको ज़रा।
यह यहीं है। -क्या?
यह नहीं हो सकता।
क्या यह असली दस्तावेज़ है?
हाँ, असली है।
मुझे यक़ीन नहीं हो रहा। -मुझे यक़ीन नहीं हो रहा।
मैंने इसे वहाँ नहीं रखा!
तुम्हारी अपनी निजी तिजोरी जिसे केवल तुम ही खोल सकते हो?
यह...
तुम। तुमने कुछ किया है पर...
पर पता नहीं कैसे।
हमारी ओर मत देखो।
हम तो बस छोटे-छोटे बच्चे हैं।
पुलिस
अपना सिर बचाकर, मिस डॉनोवन।
निया!
तुम ठीक हो।
बहुत बढ़िया।
माँ, आप बच गईं।
वह ऐवरी की करतूत थी और अब सबको यह पता है।
हमसे यह छुपा कर रखने के लिए मैं तुमसे नाराज़ होना चाहती हूँ
पर अभी मैं उससे बहुत प्रभावित हूँ जो तुमने किया है।
और उससे जो तुम इतनी अविश्वसनीय युवती बन गई हो।
क्या इसका मतलब अब मैं मेट्रो से जाने लायक़ बड़ी हो गई हूँ?
ठीक है। पर तुम्हें चढ़ते और उतरते समय हमें संदेश भेजना होगा।
भेजूँगी। और मुझे नई "फ़ॉलआउट" गेम भी मिल सकती है?
ठीक है।
अच्छा, अब ज़्यादा हो रहा है।
तुम अभी भी बिना इजाज़त चोरी से एक जहाज़ में गई हो।
और जो भी बाकी चीज़ों के बारे में तुम हमें वापसी में बताओगी।
उचित है। -लेला?
टॉड।
हम तुमसे माफ़ी माँगना चाहते थे।
बोर्ड ने, मेरे समेत, जल्दबाज़ी से काम लिया और तुम्हारे साथ अनुचित व्यवहार किया।
तुम्हारे यह कहने के लिए मैं आभारी हूँ। -तुम अगर न कहोगी तो मैं समझता हूँ
पर हम चाहते हैं तुम अपने काम पर वापस आ जाओ।
अगर तुम मान जाओ?
मैं सोमवार को आ जाऊँगी।
धन्यवाद।
अच्छा, मैं चलता हूँ। फिर मिलते हैं।
रुकिए, माफ़ कीजिए।
लगता है कुछ ग़लतफ़हमी हुई है।
इसके बिना आप कभी भी ऐवरी को नहीं पकड़ पाते।
यह सच है। -कोई बात नहीं, सिड।
कोई बात नहीं कैसे। तुम भी उनका शिकार ही बने थे।
मैंने जाली ईपी बनाई थी।
मैंने जो आज किया, शायद उससे मेरी सज़ा थोड़ी कम हो जाए
पर मैं आभारी हूँ कि अब मुझे झूठ नहीं बोलना पड़ेगा।
तो, चाहे जो भी हो,
शायद आज रात मैं सच में सो पाऊँगा।
तो, उस दस्तावेज़ के साथ तुमने वह जादू कैसे किया?
पहले, वह खाली था और फिर लिखावट वापस आ गई।
मैं तुम्हें कितनी बार बताऊँ?
हाँ। ठीक है। जादूगर कभी अपने राज़ नहीं बताता।
तो तुम सच में सुनती हो जब मैं कुछ बोलती हूँ?
शायद एक-आध बार।
तो तुमने सुना था जब मैंने कहा था कि अगले सेमेस्टर हम कमरे आपस में बदल लेंगे?
माफ़ करना। सुनाई नहीं दे रहा।
मान भी जाओ।
इसे इसकी सही जगह पर वापस ज़रूर पहुँचा देना।
ज़रूर पहुँचाएँगे, मामी वॉटा। धन्यवाद।
बायू मैजिक ज्यूल पार्कर रोड्स
नाज़ुक
अच्छा, अब तुम कोशिश करो।
यह लो।
मैं तुम्हें कुछ शुरुआती सुर सिखाता हूँ।
तुम देखना, धीरे-धीरे आगे बढ़ोगे तो आसान लगेगा।
ज़ोर से धकेलो और छोड़ दो।
हाँ, शाबाश।
ओलीवर रामोस पुराततव संस्थान
हैलो, समीर।
लगता है समय आ गया है।
पता नहीं।
अलविदा कहना अजीब लगता है।
ख़ास तौर पर जब तुम
उन बुरे लोगों के बारे में सोचो जो अभी भी दुनिया में मौजूद हैं।
एक भूत की मदद हो तो हम उन सभी का मुक़ाबला कर पाएँगे।
शायद ओलीवर के लिए यह अपराध से लड़ने की बात नहीं थी।
वह उसका ज़िंदगी भर का काम था।
वह उसकी निजी लड़ाई थी।
तुम्हें नहीं लगता वह अब शांति से रहना चाहेगा?
इस तरह कहोगे तो ठीक है।
ठीक है, ओलीवर।
तुम्हारे सभी गूढ़ सुराग़ों के लिए धन्यवाद
चाहे उन्हें समझना नामुमकिन था।
मेरी माँ को बचाने में मदद करने के लिए मैं तुम्हारा धन्यवाद करना चाहती हूँ।
और हमें साथ लाने के लिए भी।
जो इस पूरे वाक़ये में सबसे बढ़िया चीज़ रही।
मैं सहमत हूँ।
तो, अब हम क्या करें?
मैंने अभी एक तीसरा कंट्रोलर लिया है अगर तुम लोग मेरे साथ गेम खेलना चाहो।
मैं तैयार हूँ।
ठीक है पर पहले तुम लोगों को मेरा नया जादू देखना होगा।
उपशीर्षक अनुवादक: मृणाल